-
CM कमलनाथ के लिए छिंदवाड़ा विधायक दीपक सक्सेना ने छोड़ी सीट
कंबल बाबा के बिवादित बयान, हिन्दु मन ल 7-8 लइका पैदा करे बर कहिस, छत्तीसगढ़ी में पढ़व अउ खबर
By
छत्तीसगढ़ी खबर | Published On: 27 Jun, 2018 | 10:52 PM GMT 05:30+
अंबिकापुर म अपन झाड़ फूंक अऊ इलाज बर सुर्खी म रहइया गणेश यादव उर्फ कंबल बाबा ह हर बार के जइसन एक बेर फेर बिवादास्पद बयान दिस हे। कंबल बाबा ह मीडिया के आगु हिन्दु मन ले अपील करिस हे कि ओमन जनसंख्या बढ़ाए अऊ 7-8 लइका पैदा करय। ओहर कहिस कि ये देस म जे अल्पसंख्यक हे ओमन के संख्या बाढ़त हे, अऊ हिन्दु मन के संख्या कम होत हे। असल म अखिल भारत हिन्दू महासभा के आयोजन म कंबल बाबा अंबिकापुर आए रहिस। संगठन के नियुक्ति म आयोजन म आमंत्रित पत्रकार मन के सवाल के जवाब देत कंबल बाबा ह ये बयान दिस हे।
►राजधानी रायपुर के एक निजी होटल म कांग्रेस समन्वय समिति के बइठक होइस। छत्तीसगढ़ कांग्रेस प्रभारी पी.एल. पुनिया, PCC चीफ भूपेश बघेल समेत जम्मो सदस्य शामिल होइन। बइठक म ले गए फैसला के बात करे त प्रत्याशी चयन ल लेके कांग्रेस ह अपन रणनीति बदले हे। एकर बर पार्टी ह नवा दिसा-निर्देस बनाइस हे। ये दरि चुनई म पार्टी प्रत्यासी मन ले बायोडाटा नइ मंगाए बल्कि ब्लॉक स्तर ले लेके जिला अऊ फेर प्रदेश स्तर तक जेन मन के नाव आही ओ मन ल उफर बिचार करे जाही। एकर अलावा पार्टी ह आए वाला 4 महीना बर कार्यक्रम घलो तइयार करिस। संग ही कांग्रेस के बइठक म चुनई मुद्दा ल लेके नारा अऊ वॉल राइटिंग तक के बिसय म चर्चा करे गिस।
►धमतरी म मंत्री केदार कश्यप के हेलीकॉप्टर के आपात लैंडिंग करे बर पड़िस। बुधवार के रुद्री पुलिस लाइन म मझनिया 12 बजे के तिर-तार ऐयर मोबाइल ले पुलिस ल आपात लैंडिंग के सूचना मिलिस। लगभग 12.20 बजे हेलिकॉप्टर ल हेलीपैड म उतारे गिस। जेकर बाद मंत्री ल सड़क मार्ग ले जाए के व्यवस्था जेड प्लस सुरक्षा के संग करे गिस। असल म केदार कश्यप रायपुर ले कोंडागांव बर रवाना होए रहिस। फेर कोंडागांव म मौसम खराब होए के कारन हेलिकॉप्टर धमतरी म उतारे बर पड़िस।
►रायगढ़ म बुधवार के सामूहिक बिहाव कार्यक्रम के आयोजन करे गिस। चक्रधर बाल सदन म 9 बेटी मन ल एक संग डोली म बइठाए गिस। ये सामूहिक बिहाव म जिला कलेक्टर समेत सहर के सामाजिक संस्था मन के संग बड़े संख्या म लोगन मन उपस्थित रहिन। जे मन नव वर-वधू ल आसीर्वाद दिन अऊ कन्यादान करिन संग ही ओमन के उज्जवल भविस्य के कामना करिन।
INH News
Title For Web: The controversial statement of blanket Baba, the Hindu mind will bring birth to seven years of age.
unk awa_Deva hne_Deva ces_Latn eng_Latn hne_Deva hne_Deva hne_Deva hne_Deva eng_Latn eng_Latn